पाएं अपने शहर की ताज़ा ख़बरें और फ्री ई-पेपरडाउनलोड करें
| फुटपाथ दुकानदार संघ ने जिला प्रशासन से शहर में सामुदायिक किचन की व्यवस्था करने की मांग की है। फुटपाथ दुकानदारों ने कहा कि शहर इन दिनों कोरोना वायरस की दूसरी लहर दिन प्रतिदिन बढ़ती ही जा रही है। शहर में लॉकडाउन लगाने के बाद यहां के छोटे छोटे व्यापारी एवं रोज कमाकर खाने वाले ठेला व रिक्शा चालकों के अलावा फुटपाथ पर रोजगार करने वाले लोगों का रोजगार बंद हो गया है। उन लोगों को भुखमरी की मार झेलनी पड़ रही है। फुटपाथ दुकानदार संघ के जिलाध्यक्ष अरविंद कुमार चोपड़ा ने इन लोगों के लिए पूर्व की तरह सामुदायिक रसोई की व्यवस्था की जाने की मांग की है। उन्होंने कहा कि शहर के चौक चौराहाें पर दूरदराज से आने वाले के लिए पेयजल की व्यवस्था जिला प्रशासन को करनी चाहिए ताकि लोगों को राहत मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn